Die 39-jarige Switserse tennisster, wat net soos Nadal 20 Grand Slam-titels agter sy naam het, het vroeër vanjaar ’n knie-operasie ondergaan.
“’n Paar weke gelede het ek ietwat van ’n terugslag in my rehabilitasieproses beleef. Nou – net soos wat ek in die aanloop tot die 2017-seisoen gedoen het – wil ek voldoende herstel om my bes te lewer op die hoogste vlak,” het Federer vroeër op Twitter geskryf.
“Ek sal net my naam in ’n toernooihoed gooi wanneer ek 100% herstel het. Tans lyk dit asof ek my terugkeer by die Australiese Ope in Januarie kan maak.